section_heading: Bitka za prijevoj Satukandav
paragraph_text: Nakon što su propali pregovori, Sovjeti su 28. studenog pokrenuli napadne operacije. Prema planu generala Borisa Gromova, iz zrakoplova su iznad prijevoja bačene “lutke-padobranci” kako bi mudžahedini na njih otvorili vatru i time odali svoje položaje. Njih su istovremeno nadlijetali sovjetski izviđački zrakoplovi, koji su označili mjesta s kojih je dolazila vatra, te na njih usmjerili napade avijacije. Potom je uslijedila topnička priprema u trajanju od 4 sata.